يا مين يقول لك

يا مين يقول لك

 كلمات الأغنية 
يـا مين يقول لك ازاي حياتي وازاي باعيشها

ويا مين يقول لي ازاي حياتك وازاي عايشها

وازاي حالك فى الدنيا بـَعدي

وا زاي حالها ويـّاك فى بـُعدي

شاغل خيالك ايه ؟ ليلك نهارك ايه

يا مين يقول لي ويا مين يقول لك

أجمل ليالي قضيتها جنبك

فين انت قول لي وفين الليالي

راحت بقربك وفاتت لي حبك

آه من الليالي ما لهمش غالي

راحوا بهنايا.. راحوا بآمالي .. راحوا بغرامنا

وباعيش حياتي على وهم صدفة تجمع ما بيننا

ارجع لي خدني من ألف صورة فى دموع عيني

ارجع لي خدني من ألف حاجة بتهدّ فييّ

أيامي بعدك وقفت بعمري

لاهي قادرة ترجع ولا عايزة تجري

في اللحظة اللي افترقنا فيها

نهر الليالي بيصب عمري

من يوم بعادك والشوق بقلبي سارح بناره

عَـمّال بيحرق فى صبر قلبي ليله ونهاره

أشواق عنيدة بتدق قلبي

من كل ناحية أشواق عنيدة

وبنار جديدة بتصحّي جرحي

في كل لحظة فى نار جديدة

وتاخدني مـَرة لأيام بعيدة حلوة وحبيبة

وتيجبني تاني لأيام قريبة مـُرة وغريبة

ارجع لي خدني

تصنيف:اغانى ليلى مراد
تصنيف:اغانى باللغه المصريه
تصنيف:كلمات اغانى